钦定古今图书集成/明伦汇编/氏族典/第474卷 > 《廖用贤尚友录》 > 戴法兴
## 钦定古今图书集成/明伦汇编/氏族典/第474卷 > 《廖用贤尚友录》 > 戴法兴

按《宋书戴法兴传》，“法兴，会稽山阴人也。家贫，父硕子，
贩纻为业。法兴少卖葛于山阴市，后为吏传署，入为
尚书仓部令史，彭城王义康以为记室。义康败，为世
祖记室。孝建元年，加建武将军，侍太子于东宫。世祖
亲览朝政，不任大臣，而腹心耳目不得无所委寄。法
兴大通人事，多纳货贿，凡所荐达，言无不行。前废帝”
即位，法兴迁越骑校尉。时帝所爱阉人华愿儿有盛
宠，赐与金帛无笇，法兴常加裁减，愿儿甚恨之，因告
帝云：“宫中有两天子。”帝怒，免法兴官，寻赐死。